Publication: Magyar Közlöny
Issue: MK-2000-85 (Year: 2000, Number: 85)
Era: 1990-2004
Section: 
Paragraph Index: 23

4. Az Egyezmény a Felek írásos megállapodásával módosítható. Készült Washingtonban (D. C.), a 2000. év március hónap 15. napján, két eredeti példányban, magyar és angol nyelven. Mindkét szöveg egyaránt hiteles. A Magyar Köztársaság Az Amerikai Egyesült Államok Kormánya nevében Kormánya nevében „A” FÜGGELÉK Szellemi tulajdon Az Egyezmény V. Cikkének megfelelően a Feleknek biztosítaniuk kell a jelen Egyezmény és a vonatkozó végrehajtási rendelkezések alapján keletkezett vagy szolgáltatott szellemi tulajdon megfelelő és hatékony védelmét. A Felek megállapodnak, hogy időben értesítik egymást az Egyezmény hatálya alá tartozó bármely találmányról vagy szerzői jogi védelemben részesülő alkotásról, és időben védelmet biztosítanak az ilyen szellemi tulajdonnak. Az ezen szellemi tulajdonra vonatkozó jogokat a Függelékben meghatározottak szerint fogják biztosítani. I. Alkalmazási terület

Source: https://magyarkozlony.hu/hivatalos-lapok/3d39cda0553c805754962d6b96f475cf93eecd86/dokumentumok/25554d08239c11dc1559b2de21cf44baff290f5a/letoltes